
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 2067100/14422/0025/25.8.89 από¬ 
φαση Υπουργείου Οικονομικών με την οποία παρασχέθηκε 
η εγγύηση του Δημοσίου στην Ιονική Τράπεζα, για χορή¬ 
γηση δανείου ποσού δρχ. 2.000.000.000 στον ΟΠΑΠ. 1 
Τροποποίηση της 2073417/15713/0025/27.9.89 από¬ 
φαση Υπουργού Οικονομικών με την οποία παρασχέθηκε η 
εγγύηση του Δημοσίου στην Τράπεζα Επενδύσεων, για χο- 
ρήγηση δανείου ποσού δρχ. 8.000.000.000 στον ΟΠΑΠ. 2 
Κύρωση Κανονισμού Εσωτερικής Υπηρεσίας του Διοικητικού. 


Εφετείου Θεσσαλονίκης. 3 

Κύρωση Κανονισμού Εσωτερικής Υπηρεσίας του Διοικητικού 
Πρωτοδικείου Θεσ/νίκης.. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 2052914/12742/0025 (1) 

Τροποποίηση της 2067100/14422/0025/25.8.89 απόφαση 
Υπουργείου Οικονομικών με την οποία παρασχέθηκε η εγγύ¬ 
ηση του Δημοσίου στην Ιονική Τράπεζα, για χορήγηση δα¬ 
νείου ποσού δρχ. 2.000.000.000 στον ΟΠΑΠ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 αρθρ. 8. 

2. Την αριθ. 2067100/14422/0025/25.8.89 απόφασή 
μας με την οποία παρασχέθηκε η εγγύηση του Δημοσίου προς την 
Ιονική Τράπεζα, για χορήγηση δανείου ποσού δρχ. 
2.000.000.000 στον ΟΠΑΠ. 

3. Την από 6.7.90 επιστολή της Ιονικής Τράπεζας, αναφο¬ 
ρικά με την κατά 12 μήνες μετάθεση της ημερομηνίας λήξης της 
δεύτερης χρεωλυτικής δόσης δανείου του ΟΠΑΠ αρχικού ποσού 
ύψους 2.000.000.000. 

4. Την απόφαση του Δ.Σ. του ΟΠΑΠ 20/14.6.1990 αναφο¬ 


ρικά με την μετάθεση της ημερομηνίας λήξης κατά 12 μήνες χρε- 
ωλυτικών δόσεων δανείου του εν λόγω Οργανισμού. 

5. Τα αριθ. 18420/21.6.90, 9/12.6.90 και 11/14.6.90 
έγγραφα του Υπουργείου Πολιτισμού σχετικά με την κατά τα 
ανωτέρω μετάθεση της ημερομηνίας λήξης των χρεωλυσίων δα¬ 
νείων του ΟΠΑΠ. 

6. Το αριθ. Β/6087/10.7.90 έγγραφο του ΟΠΑΠ με το 
οποίο ζητείται η τροποποίηση της αριθ. 2067100/14422/ 
0025/25.8.89 απόφασή μας, αποφασίζουμε. 

Τροποποιούμε την αριθ. 2067100/14422/0025/25.8.89 
απόφασή μας ως προς την παράγραφο τρία (3) του αποφασιστι¬ 
κού μέρους αυτής και ορίζουμε να διατυπωθεί ως εξής: 

Η χορήγηση και η εξυπηρέτηση του δανείου θα γίνει σύμφωνα 
με τους όρους, που αναφέρονται-στην 1600/16.8.89 πράξη του 
Διοικητή της Τράπεζας της Ελλάδος και στις από 21.8.89 και 
από 6.7.90 επιστολές της Ιονικής Τράπεζας προς τον ΟΠΑΠ». 

Κατά τα λοιπά η αρ. 2067100/14422/0025/25.8.89 
απόφασή μας ισχύει ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Αυγούστου 1990 

Ο ΥΠΟΥΡΓΟΣ 

ΙΩΑΝ. ΠΑΛΑΙΟΚΡΑΧΙΑΣ 
-♦- 

Αριθ. 2052915/12743/0025 (2) 

Τροποποίηση της 2073417/15713/0025/27.9.89 απόφαση 
Υπουργού Οικονομικών με την οποία παρασχέθηκε η εγγύηση 
του Δημοσίου στην Τράπεζα Επενδύσεων, για χορήγηση δα¬ 
νείου ποσού δρχ. 8.000.000.000 στον ΟΠΑΠ. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 αρθρ. 8. 

2. Την αριθ. 2073417/15713/0025/27.9.89 απόφασή 
μας με την οποία παρασχέθηκε η εγγύηση του Δημοσίου προς την 
Τράπεζα Επενδύσεων, για χορήγηση δανείου ποσού δρχ. 
8.000.000.000 στον ΟΠΑΠ. 

3. Την αριθ. 1974/13.7.90 επιστολή της Τράπεζας Επενδύ¬ 
σεων, αναφορικά με την κατά 12 μήνες μετάθεση της ημερομη¬ 
νίας λήξης της δεύτερης χρεωλυτικής δόσης δανείου του ΟΓΪΑΠ 
αρχικού ποσού δρχ. 8.000.000.000. 

4. Την απόφαση του Δ.Σ του ΟΠΑΠ 20/14.6.90 αναφορικά 
με την μετάθεση της ημερομηνίας λήξης κατά 12 μήνες χρεωλυ- 
τικών δόσεων δανείου του εν λόγω Οργανισμού. 

5. Τα αριθ. 18420/21.6.90, 9/12.6.90 και 11/14.6.90 
έγγραφα του Υπουργείου Πολιτισμού σχετικά με την κατά τα 
ανωτέρω μετάθεση της ημερομηνίας λήξης των χρεωλυσίων δα¬ 
νείων του ΟΠΑΠ. 

6. Το αριθμ. Β/6087/10.7.90 έγγραφο του ΟΠΑΠ με το 
οποίο ζητείται η τροποποίηση της αριθ. 2073417/15713/ 
0025/27.9.1989 απόφασή μας, αποφασίζουμε, 

Τροποποιούμε την αριθ. 2073417/15713/0025/27.9.89 
απόφασή μας ως προς την παράγραφο πέντε (5) του αποφασιστι¬ 
κού μέρους αυτής και ορίζουμε να διατυπωθεί ως εξής: 

«Η χορήγηση και η εξυπηρέτηση του δανείου θα γίνει σύμ¬ 
φωνα με τους όρους που αναφέρονται στην 1604/31.8.89 
πράξη του Διοικητή της Τράπεζας της Ελλάδος και στην από 

25.9.1989 Σύμβαση Δανείου μεταξύ της Τράπεζας Επενδύσεων 
Α.Ε. και του Οργανισμού Προγνωστικών Αγώνων Ποδοσφαίρου 
(ΟΠΑΠ), όπως θα τροποποιηθεί με τους όρους της αριθ. 1974/ 

13.7.1990 επιστολής της Τράπεζας Επενδύσεων». 

Κατά τα λοιπά, η αρ. 2073417/15713/0025/27.9.1989 
απόφασή μας ισχύει ως έχει. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Αθήνα, 13 Αυγούστου 1990 

Ο ΥΠΟΥΡΓΟΣ 

ΙΩΑΝ. ΠΑΛΑΙΟΚΡΑΣΣΑΣ 
-*- 

Αριθ. 60944 Οικ. (3) 

Κύρωση Κανονισμού Εσωτερικής Υπηρεσίας του Διοικ. Εφετείου 
Θεσσαλονίκης. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν.1756/88 ΦΕΚ 35/ 
26.2.88, όπως αντικαταστάθηκε από το άρθρο 5 του Ν. 
1868/69 (ΦΕΚ 230/10.10.89/ τεύχος Α'. 

2. Το έγγραφο 1298/15.3.90 του Διοικητικού Εφετείου Θεσ¬ 
σαλονίκης. 

Κυρώνεται ο κανονισμός της εσωτερικής υπηρεσίας του Διοικ. 
Εφετείου Θεσ/νίκης, όπως καταρτίστηκε με την απόφαση 2/ 
1990 της ολομέλειας του Δικαστηρίου αυτού, η οποία έχει ως 
εξής: 


ΚΑΝΟΝΙΣΜΟΣ 
ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΙΟΙΚΗΤΙΚΟΥ ΕΦΕΤΕΙΟΥ ΘΕΣΣΑΛΟΝΙΚΗΣ 

Άρθρο 1 

1. Το δικαστήριο διαιρείται σε τρία (3) τμήματα με την ονομα¬ 
σία Α, Β, και Γ. 

2. Τα τμήματα συγκροτούνται από ένα Πρόεδρο και ανάλογο 
αριθμό Εφετών Δ.Δ. 

3. Στο τμήμα που δεν υπηρετεί Πρόεδρος Εφετών Δ.Δ. ή κω¬ 
λύεται για οποιοδήποτε λόγο αυτός που υπηρετεί, προεδρεύει ο 
αρχαιότερος Εφέτης που υπηρετεί σ’ αυτό. 

4. Τον Πρόεδρο που διευθύνει το δικαστήριο απόντα ή κωλυό¬ 
μενο αναπληρώνουν κατά σειρά αρχαιότητας οι άλλοι Πρόεδροι 
και αυτούς κατά την ίδια σειρά οι Εφέτες Δ.Δ. 

Άρθρο 2 

1. Το δικαστήριο συνεδριάζει στην αίθουσα του ακροατηρίου 
του καταστήματος του, που βρίσκεται στον 6ο όροφο του επί της 
οδού Φράγκων 6-8 κτιρίου στη Θεσσαλονίκη. 

2. Ώρα ενάρξεως των συνεδριάσεων όλων των τμημάτων εί¬ 
ναι η ΙΟ.ΟΟ’. 

3. Δεν ορίζονται τακτικές συνεδριάσεις: 

α. Για τις ημέρες των Χριστουγέννων και του Νέου Έτους, 
από 20 Δεκεμβρίου μέχρι 10 Ιανουάριου. 

β. Για τις ημέρες του Πάσχα, κατά τη Μεγάλη Εβδομάδα και 
την Εβδομάδα του Πάσχα. 

γ. Για τις θερινές διακοπές, από 20 Ιουνίου μέχρι 15 Σεπτεμ¬ 
βρίου. 

Κατά τα αμέσως ανωτέρω χρονικά διαστήματα μπορεί να 
προσδιορίζονται έκτακτες συνεδριάσεις για κατεπείγουσες υποθέ¬ 
σεις (ιδίως άρθρου 159 Κ.Φ.Δ., παρ. 4 Ν. 1868/89/, 52 
Π.Δ.18/89, 31 Π.Δ.341/78, 73 ΚΕΔΕ). 

Άρθρο 3 

1. Κάθε τμήμα συνεδριάζει μία ή δύο φορές κάθε μήνα κατά 
Τετάρτη και Πέμπτη. 

2. Οι υποθέσεις που προσδιορίζονται για εκδίκαση στο κάθε 
τμήμα, σε μηνιαία βάση, είναι ανάλογες προς τον αριθμό των δι¬ 
καστών που υπηρετούν, έτσι ώστε να αναθέτονται σε κάθε δικα¬ 
στή: 

6-8 υποθέσεις ακυρωτικής διαδικασίας. 

ή 4-6 υποθέσεις διοικητικών συμβάσεων. 

ή 8-13 υποθέσεις των λοιπών αντικειμένων. 

3. Οι κατά προτίμηση προσδιοριζόμενες υποθέσεις δεν μπο¬ 
ρούν να υπερβαίνουν την μία κατά μήνα για κάθε δικαστή. 

4. Η εκδίκαση των υποθέσεων της Προεδρικής διαδικασίας 
και των αιτήσεων αναστολών γενικά, προσδιορίζεται με πράξη 
του Προέδρου που διευθύνει το δικαστήριο. 

5. Οι, μετά από προδικαστική απόφαση, υποθέσεις προσδιορί¬ 
ζονται σε δικάσιμο έτσι ώστε να ακολουθούν τον εισηγητή τους. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7231 


Άρθρο 4 

1. Κάθε τμήμα δικάζει υποθέσεις όλων των αντικειμένων. 

2. Σε κάθε δικάσιμο προσδιορίζονται για εκδίκαση υποθέσεις, 
κατά κανόνα, του αυτού αντικειμένου. 

3. Συγχωρείται παραπομπή υποθέσεως για συζήτηση σε άλλο 
τμήμα του δικαστηρίου μόνο σε περιπτώσεις πρόδηλης συνά¬ 
φειας, για την αποφυγή εκδόσεως αντιφατικών αποφάσεων. 

Άρθρο 5 

1. Οι δικαστές κατανέμονται στα τμήματα με πράξη του Προέ¬ 
δρου που διευθύνει το δικαστήριο, ο οποίος λαμβάνει υπόψη και 
τη γνώμη των άλλων Προέδρων. 

2. Μετακίνηση σε άλλο τμήμα επιτρέπεται για λόγους εύρυθ¬ 
μης λειτουργίας του δικαστηρίου ή για προσωπικούς λόγους του 
δικαστή. 

3. Για τη συμπλήρωση τυχόν ελλειπούς συνθέσεως εκδίδεται 
πράξη του Προέδρου που διευθύνει το δικαστήριο. 

Άρθρο 6 

1. Η ολομέλεια του Δικαστηρίου συγκαλείται υποχρεωτικά 
στις περιπτώσεις που προβλέπεται από το νόμο (άρθρ. 14 
Ν. 1756/1988, όπως αντικαταστάθηκε με το άρθρο 3 του 
Ν.1868/1979). 

2. Η σύγκληση της Ολομέλειας γίνεται με πράξη του Προέ¬ 
δρου που διευθύνει το Δικαστήριο στην οποία ορίζεται ο τόπος και 
ο χρόνος συνεδρίασης και τα θέματα με τα οποία θα ασχοληθεί 
καθώς και, εφόσον συντρέχει περίπτωση, ο δικαστής ή οι δικα¬ 
στές που θα εισηγηθούν σχετικά. 

3. Η πράξη του Προέδρου που διευθύνει το Δικαστήριο με την 
οποία συγκαλείται η Ολομέλεια γνωστοποιείται εγγράφως στους 
δικαστές οκτώ (8) τουλάχιστο ημέρες πριν από την ημέρα συνε- 
δριάσεως. 

4. Η αίτηση μελών της ολομέλειας του δικαστηρίου για τη σύ¬ 
γκλησή της περιέχει υποχρεωτικά τα θέματα για συζήτηση και 
υπογράφεται από αυτά. 

5. Στις περιπώσεις α', β’ και γ' της παρ. 2 του άρθρου 14 του 
Ν.1756/1988, όπως αντικαταστάθηκε με. το άρθρο 3 του 
Ν. 1868/1989, αν ο Πρόεδρος που διευθύνει το Δικαστήριο δεν 
εκδώσει, μέσα σε προθεσμία πέντε (5) ημερών από την ημέρα που 
ζητήθηκε η σύγκληση της ολομέλειας, πράξη συγκλήσεώς της, 
ορίζοντας την ημέρα της συνεδριάσεως σύμφωνα με την παρ. 3 
του άρθρου τούτου του παρόντος κανονισμού, εκείνοι που ζήτησαν 
τη σύγκλησή της έχουν το δικαίωμα να συγκαλέσουν οι ίδιοι την 
ολομέλεια με πρόσκλησή τους που γνωστοποιείται εγγράφως στα 
μέλη οκτώ τουλάχιστον ημέρες πριν από την ημέρα της συνεδριά- 
σεως. 

6. Οι αποφάσεις της Ολομέλειας υπογράφονται από το δικα¬ 
στή που έχει τη διεύθυνση των εργασιών της και τον Γραμματέα. 

7. Ο Κανονισμός αυτός και όποιες τροποποιήσεις του υπογρά¬ 
φονται από τα μέλη της Ολομέλειας. 

8. Στην Ολομέλεια μπορεί να συμμετέχει και ο Εφέτης που εί¬ 
ναι Πρόεδρος του Τριμελούς Συμβουλίου που διευθύνει το Διοικη¬ 
τικό Πρωτοδικείου Θεσσαλονίκης. 

Άρθρο 7 

1. Το πρώτο ΙΟήμερο κάθε Μαΐου η Ολομέλεια του Δικαστη¬ 


ρίου γνωμοδοτεί: 

α) Για τα τμήματα των διακοπών του Δικαστηρίου καθώς και 
για τις ημέρες και ώρες συνεδριάσεως κάθε τμήματος. 

β) Για τους δικαστές που θα υπηρετήσουν στα τμήματα αυτά 
και 

γ) Για το είδος και τον αριθμό των υποθέσεων που θα εκδικά- 
ζονται κατά το χρονικό αυτό διάστημα λαμβάνοντας υπόψη όσα 
ορίζονται ειδικότερα στο άρθρο 32 (παρ. 1 εδάφ. α-ε) του Κώδικα 
Οργανισμού των δικαστηρίων. Ν.1756/1988). 

2. Η γνωμοδότηση αυτή υποβάλλεται στον Υπουργό της Δι¬ 
καιοσύνης μέσα στο δεύτερο δεκαήμερο του ίδιου μήνα. 

Άρθρο 8 

Οι πράξεις του Προέδρου που διευθύνει το δικαστήριο και των 
αναπληρωτών του τοποθετούνται σε ιδιαίτερο φάκελλο και είναι 
πάντοτε στη διάθεση όλων των δικαστών του δικαστηρίου. 

Άρθρο 9 

Η Γραμματεία τού Δικαστηρίου αποτελεί διεύθυνση και συ¬ 
γκροτείται από το Γραμματέα και 2 τμήματα. 

Άρθρο 10 

1. Ο Γραμματέας του Δικαστηρίου ασκεί όλες τις αρμοδιότη¬ 
τες και τα καθήκοντα που ορίζονται από τις κείμενες διατάξεις 
και ειδικότερα: 

α) Διευθύνει τις υπηρεσίες της Γραμματείας, συντονίζει, κατευ¬ 
θύνει και επιβλέπει όλους τους υπαλλήλους του Δικαστηρίου και 
παίρνει κάθε μέτρο κατά την κρίση του, που θα συντελέσει στην 
επίτευξη του σκοπού του Δικαστηρίου και στην εύρυθμη διεξα¬ 
γωγή των εργασιών της Γ ραμματείας αυτού. Συντάσσει τις εκθέ¬ 
σεις εμφανίσεως ή αναχωρήσεως δικαστών και υπαλλήλων του 
Δικαστηρίου. Συντάσσει τις εκθέσεις υπηρεσιακής ικανότητας 
των υπαλλήλων της Γραμματείας για όσους έχει αρμοδιότητα 
και τηρεί τους ατομικούς φακέλλους των δικαστών και υπαλλή¬ 
λων. Τηρεί το εμπιστευτικό πρωτόκολλο του Δικαστηρίου. Τηρεί 
τα πρωτότυπα των αποφάσεων των ολομελειών του Δικαστηρίου 
και το βιβλίο πράξεων του Προϊσταμένου του Δικαστηρίου. Τηρεί 
το βιβλίο προσελεύσεως και αποχωρήσεως των υπαλλήλων, μέ¬ 
ριμνα για τη βιβλιοδέτηση τόμων αποφάσεων, πρακτικών, βι¬ 
βλίων, συγγραμμάτων κ.λπ. 

β) Έχει τη διαχείριση των παγίων χορηγημάτων γραφικής 
ύλης και καθαριότητας και διενεργεί τις διάφορες προμήθειες. 

γ) Ενεργεί για την παραλαβή και χαρακτηρισμό της αλληλο¬ 
γραφίας και στη συνέχεια προώθηση στους αρμόδιους υπαλλή¬ 
λους, την τήρηση του βιβλίου των αδειών (κανονικών και αναρω- 
τικών) δικαστών και υπαλλήλων, τη χρέωση και επίβλεψη των 
δακτυλογράφων, συντάσοντας για κάθε εβδομάδα δελτίο αποδό- 
σεώς τους. 

2. Το Γραμματέα απόντα ή κωλυόμενο, αναπληρώνει στη 
διεύθυνση των υπηρεσιών της Γ ραμματείας ο Προϊστάμενος τμή¬ 
ματος που ορίζεται από τον Πρόεδρο που διευθύνει το Δικαστήριο. 

3. Με πράξη του Προέδρου που διευθύνει το Δικαστήριο μπο¬ 
ρεί, μετά από έγγραφη εισήγηση του Γ ραμματέα, να αναθέτονται 
μέρος των πιο πάνω καθηκόντων του σε Προϊστάμενο τμήματος. 

Άρθρο 11 

1. Ο Προϊστάμενος του 1ου τμήματος θα έχει τις εξής αρμο¬ 
διότητες: Την ευθύνη της παραλαβής των εφέσεων επί φορολογι¬ 
κών διαφορών ως και των λοιπών ενδίκων μέσων, χαρακτηρισμό 
αυτών (εφέσεων) ως προς την αρμοδιότητα (Τριμελούς η Πεντα¬ 
μελούς), την καταχώτηση εφέσεων στα βιβλία και στα ευρετήρια, 
τον καταρτισμό φακέλλου υποθέσεων; Την μέριμνα για τον προσ¬ 
διορισμό φορολογικών υποθέσεων και την ενημέρωση του βιβλίου 
εφέσεων. Την τήρηση βιβλίου και εκτέλεση εργασιών προεδρικής 
διαδικασίας άρθρου 3 Ν.820/1978 και τήρηση του βιβλίου κα- 
ταχωρήσεως επιστημονικών βιβλίων του Δικαστηρίου. . 

2. Οι Γραμματείς της έδρας του τμήματος αυτού έχουν την ευ¬ 
θύνη των υποθέσεων μετά τον προσδιορισμό δικασίμου και στη 
συνέχεια διεκπεραίωση όλης της εργασίας μέχρι την τελεσιδικία 
των αποφάσεων, της τήρησης της αλληλογραφίας με το Συμβού¬ 
λιο της Επικράτειας και τα λοιπά δικαστήρια, σχετικά με επιδό¬ 
σεις δικογράφων αυτών, της παραλαβής αιτήσεων αναιρέσεως 
και αποστολής των στο Συμβούλιο της Επικράτειας, της παραλα¬ 
βής δικογραφιών μετά την έκδοση αποφάσεων επί αναιρέσεων 
από το Συμβούλιο της Επικράτειας. 

3. Στο τμήμα αυτό τηρείται το πρωτόκολλο του Δικαστηρίου, 
συντάσσονται οι μισθοδοτικές καταστάσεις δικαστών και υπαλλή¬ 
λων, καθώς και τα σχετικά με τα έξοδα κινήσεως δικαστών, μι¬ 
σθωμάτων, υδρεύσεως, θερμάνσεως, κ.λπ. 

4. Το ίδιο τμήμα επιμελείται για τη δημοσίευση όλων των 
αποφάσεων πλην εκείνων της ακυρωτικής διαδικασίας ως και 
για τη δακτυλογράφηση των αποφάσεων για τις υποθέσεις που 
είναι αρμόδιο. 

Άρθρο 12 

1. Ο Προϊστάμενος του 2ου τμήματος θα έχει την ευθύνη πα¬ 
ραλαβής αιτήσεων ακυρώσεως, εφέσεων και λοιπών ενδίκων μέ¬ 
σων των Ν.702/1977 και 1406/1983 (ενημέρωση βιβλίων, 
προσδιορισμός δικασίμων, έκδοση και κοινοποίηση πράξεων, εγ¬ 
γραφή υποθέσεων στο πινάκιο και ανάρτιση εκθέματος, σύνταξη 
πρακτικών, ενημέρωση βιβλίου εισηγητών, κοινοποίηση αποφά¬ 
σεων, επιστροφή παραβολών και ατομικών φακέλλων, παραλαβή 
και διακίνηση εφέσεων, αναιρέσεων, τριτανακοπών, αιτήσεων 
αναστολών, παρεμβάσεων, πρόσθετων λόγων κ.λπ. 

2. Το τμήμα αυτό επιμελείται για τη δημοσίευση των αποφά¬ 
σεων της ακυρωτικής διαδικασίας, για τη σύνταξη των στατιστι¬ 
κών πινάκων του Δικαστηρίου και για τη δακτυλογράφηση των 
αποφάσεων για τις υποθέσεις που είναι αρμόδιο. 

Άρθρο 13 

1. Στο Ιο τμήμα του Δικαστηρίου θα υπηρετούν 6 δικαστικοί 
υπάλληλοι και στο 2ο 5 δικαστικοί υπάλληλοι. 

2. Ο Γραμματέας δύναται να αναθέτει προσωρινές εργασίες σε 
δικαστικούς υπαλλήλους του άλλου τμήματος, εκτιμώντας κάθε 
φορά το φόρτο εργασίας ώστε να επιτυγχάνεται, κατά το δυνατόν, 
ίση εργασία όλων των υπαλλήλων. 

Η τοποθέτηση των δικαστικών υπαλλήλων στα δύο τμήματα 
γίνεται με πράξη του Προέδρου που διευθύνει το Δικαστήριο. 

3. Αμφότερα τα τμήματα τηρούν τα βιβλία και στοιχεία που 
ορίζονται από το Π.Δ.402/83 και αναφέρονται στα θέματα της 
αρμοδιότητάς τους. 


Άρθρο 14 

Οι επιμελητές του Δικαστηρίου εκτελούν τις εργασίες που προ- 
βλέπονται από τις διατάξεις του άρθρου 39 του Ν.Δ. 1025/1971 
και του άρθρου 10 παρ. 9 του Ν.1756/1988 όπως αντικατστά- 
θηκε με το άρθρο 2 του Ν.1868/1989, καθώς και εκείνες που 
ορίζονται από τον Πρόεδρο που διευθύνει το Δικαστήριο ή από τόν 
Γραμματέα του Δικαστηρίου. 

Άρθρο 15 

1. Οι αποφάσεις του δικαστηρίου για όλα τα αντικείμενα, πλην 
εκείνων της ακυρωτικής διαδικασίας λαμβάνουν ενιαίο αύξοντα 
αριθμό για κάθε ημερολογιακό έτος που δημοσιεύονται. 

2. Οι αποφάσεις της ακυρωτικής διαδικασίας λαμβάνουν δικό 
τους αύξοντα αριθμό για κάθε ημερολογιακό έτος που δημοσιεύο¬ 
νται. 

Άρθρο 16 

Η σφραγίδα του δικαστηρίου που προβλέπεται από το άρθρο 
21 του Ν.1756/1988 θα χρησιμοποιείται από: α) τον Πρόεδρο 
που διευθύνει το Δικαστήριο ή τον νόμιμο αναπληρωτή του, β) τον 
Γραμματέα του Δικαστηρίου ή τον νόμιμο αναπληρωτή του και γ) 
τους προϊσταμένους τμημάτων της Γραμματείας. 

Άρθρο 17 

1. Η ισχύς του παρόντος κανονισμού αρχίζει από την ψήφισή 
του από την Ολομέλεια, εκτός από τις διατάξεις του άρθρου 4 η 
ισχύς του οποίου αρχίζει από 16 Σεπτεμβρίου 1990. 

2. Από της ισχύος του παρόντος καταργείται ο κανονισμός του 
Δικαστηρίου που ισχύει σήμερα. 

Κρίθηκε και αποφασίσθηκε στη Θεσσαλονίκη την 1 Μαρτίου 
1990 και εκδόθηκε την ίδια μέρα. 

Ο Πρόεδρος Ο Γραμματέας 

ΣΩΚΡΑΤΗΣ ΛΕΚΕΑΣ ΝΙΚ. ΑΓΓΕΛΟΤΣΗΣ 

Τα Μέλη 

Μ. ΛΑΒΙΔΑΣ, Α. ΠΑΝΤΑΝΙΖΟΠΟΥΛΟΥ 
Δ. ΑΘΑΝΑΣΙΟΥ, Κ. ΑΝΑΓΝΩΣΤΑΚΗΣ 
ΧΡ. ΜΑΡΙΟΛΗΣ, Γ. ΓΕΩΡΓΙΑΔΗΣ 
X. ΠΟΛΙΤΗΣ, Δ. ΜΠΑΛΑΣΟΠΟΤΛΟΣ 
Μ. ΒΑΣΙΛΕΙΑΔΟΥ, Ε. ΓΙΑΝΝΟΠΟΥΛΟΤ 
Α. ΛΙΑΓΚΑΣ, X. ΚΑΚΑΛΗΣ, Β. ΤΣΟΓΚΛΗΣ 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 9 Αυγούστου 1990 

0 ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-♦- 

Αριθ. 62367 (4) 

Κύρωση Κανονισμού Εσωτερικής Υπηρεσίας του Διοικητικού 
Πρωτοδικείου Θεσ/νίκης. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν. 1756/88 ΦΕΚ 35/ 
26.2.88, όπως αντικαταστάθηκε από το άρθρο 5 του Ν. 

1868/69 ΦΕΚ 230/10.10.89) τεύχος Α. 

2. Το έγγραφο 8270/6.6.90 του Διοκητικού Πρωτοδικείου 
Θεσ/νίκης. 

Κυρώνεται ο κανονισμός της εσωτερικής υπηρεσίας του Διοικ. 
Πρωτ. Θεσ/νίκης όπως καταρτίσθηκε με την απόφαση 15/ 
1990 της Ολομέλειας του Δικαστηρίου αυτού, η οποία έχει ως 

εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΤΟΥ ΔΙΟΙΚΗΤΙΚΟΥ ΠΡΩΤΟΔΙΚΕΙΟΥ ΘΕΣ/ΝΙΚΗΣ 

Άρθρο 1. 

1. Τμήματα του Δικαστηρίου, τρόπος συγκρότησής τους, 
κ.λπ. 

α. Το Δικαστήριο διαιρείται σε οκτώ (8) τμήματα ήτοι τα τμή¬ 
ματα Α',Β',Γ’,Δ',Ε',ΣΤ’,Ζ', και Η'. Κάθε τμήμα του Δικαστη¬ 
ρίου, έχει ως αντικείμενο την εκδίκαση υποθέσεων που υπάγονται 
κατά νόμο στη γενική αρμοδιότητα του Διοικητικού Πρωτοδι¬ 
κείου Τριμελούς και Μονομελούς συνθέσεως. Η εκδίκαση των 
υποθέσεων αρμοδιότητας μονομελούς Διοικητικού Πρωτοδικείου 
γίνεται από όλους τους δικαστές κατά τη σειρά που ορίζει για 
κάθε μήνα ο Πρόεδρος του τριμ. συμβουλίου του Δικαστηρίου. 
Επίσης στην αρμοδιότητα κάθε τμήματος υπάγονται και οι υπο¬ 
θέσεις προεδρικής διαδικασίας του άρθρου 3 ν. 820/78, καθώς 
και οι αιτήσεις αναστολής εκτέλεσης αποφάσεων (άρθρ. 159 
Κ.Φ.Δ.) ή είσπραξης ποσού φόρου που έχει βεβαιωθεί (άρθρ. 2 ν. 
820/ 1978), τις οποίες δικάζουν κατά σειρά οι πρόεδροι των 
τμημάτων. Ο προσδιορισμός των υποθέσεων κατά αντικείμενο 
γίνεται ισομερώς σε όλα τα τμήματα. 

β. Τα τμήματα του δικαστηρίου συγκροτούνται, τα μεν τρι¬ 
μελή από τον Πρόεδρο Πρωτοδικών δ.δ. ή από το νόμιμο ανα¬ 
πληρωτή του (άρθρ. 5 ν. 1756/1988 σε συνδυασμό με το άρθρο 
15 παρ. 5α περ. 4 ν. 1756/1988, όπως αντικαταστάθηκε με το 
άρθρο 4 του ν. 1868/1989) και από δύο (2) ή περισσότερους 
πρωτόδικες δ.δ. ανάλογα με τον αριθμό των δικαστών που υπη¬ 
ρετούν στο δικαστήριο (οργανική σύνθεση πρωτοδικών δ.δ. 43) 
με τη συμμετοχή και γραμματέα, τα δε μονομελής από πρόεδρο 
πρωτοδικών ή πρωτόδικη δ.δ. (άρθρ. 4 παρ. 2 ν. 1756/1988), 
με τη συμμετοχή και γραμματέα. 

γ. Τα τμήματα (τριμελή και μονομελή) συνεδριάζουν το κα¬ 
θένα σε μια δικάσιμο το μήνα ή και σε περισσότερες δικασίμους, 
αν συντρέχουν εξαιρετικές και επείγουσες περιπτώσεις (εκδίκαση 
υποθέσεων που αφορούν αμφισβητήσεις για το κύρος των δημοτι¬ 
κών και κοινοτικών εκλογών, σύμφωνα με το άρθρο 1 παρ. 1 εδ. 
ζ του ν. 1406/1983 και τα άρθρα 73 και 74 του Π.Δ. 76/ 
1985, αιτήσεις αναστολής εκτελέσεως αποφάσεων ή διοικητικών 
πράξεων, υποθέσεις εισαγόμενες κατά τη διαδικασία των ασφαλ- 
τικών μέτρων κ.λπ. Σε κάθε δικάσιμο τμήματος τριμελούς συνθέ¬ 
σεως προσδιορίζονται για συζήτηση υποθέσεις, κατά κανόνα 
όλων των αντικειμένων. 

Στις δικασίμους των τμημάτων μονομελούς συνθέσεως προσ¬ 
διορίζονται επίσης υποθέσεις όλων των αντικειμένων, με εξαίρεση 
εκείνων που αφορούν δημοτικές φορολογίες, οι οποίες εκδικάζο- 
νται εκ περιτροπής και σε χωριστές δικασίμους από όλα τα μονο¬ 
μελή τμήματα, εκτός από τις δικασίμους των μεταβατικών 
εδρών και τις μετά από προδικαστική απόφαση προσδιοριζόμενες 
για συζήτηση υποθέσεις, για τις οποίες έχουν εφαρμογή όσα ορί¬ 
ζονται παρακάτω-στην περ. δ’, τελευταίο εδάφιο. 


δ. Ο αριθμός των υποθέσεων κάθε μιας δικασίμου θα είναι 
ανάλογος με τον αριθμό των δικαστών που υπηρετούν στο κάθε 
τμήμα ενόψει πάντοτε και του ετήσιου αριθμού χρησεώς κατά δι¬ 
καστή που έχει ορίσει η ολομέλεια του δικαστηρίου με την 4/ 
1990 απόφασή της (200 υποθέσεις ετησίως κατά δικαστή, πλέον 
το ποσοστό 10%, το οποίο ο πρόεδρος του τριμελούς συμβουλίου 
δικαιούται να προσδιορίζει κάθ’ υπέρβαση του αριθμού αυτού, 
ήτοι συνολικά 220 υποθέσεις ετησίως). Παραπομπή υποθέσεως 
για συζήτηση σε άλλο τμήμα συγχωρείται μόνο σε περιπτώσεις 
πρόδηλης συνάφειας, για την αποφυγή εκδόσεως αντιφατικών 
αποφάσεων. Οι μετά από προδικαστική απόφαση εισαγόμενες για 
συζήτηση υποθέσεις προσδιορίζονται έτσι ώστε να ακολουθούν τον 
εισηγητή τους. 

ε. Η κατανομή των υποθέσεων στα τμήματα γίνεται ισομερώς 
για όλα τα αντικείμενα (κρατικές φορολογίες, δημοτικές φορολο¬ 
γίες, υποθέσεις ν. 702/1977, ν. 1406/1983, ΚΕΔΕ, κ.λπ.). 
Επίσης ισομερώς γίνεται στα τμήματα και στους δικαστές, κατά 
το μέτρο του δυνατού, η κατανομή των υποθέσεων εκείνων που 
εμφανίζουν ομαδικό χαρακτήρα (όμοιες προσφυγές από ένα ή πε¬ 
ρισσότερους προσφεύγοντες, κ.λπ.). Οι υποθέσεις που προσδιορί¬ 
ζονται για συζήτηση από τα τμήματα τριμελούς και μονομελούς 
συνθέσεως είναι αντίστοιχες με την ποσοστιαία αναλογία που εμ¬ 
φανίζουν οι εκκρεμείς υποθέσεις των δύο αυτών κατηγοριών στο 
τελευταίο προ του προσδιορισμού μηνιαίο στατιστικό δελτίο του 
δικαστηρίου. 

2. Τμήματα της Γραμματείας. 

Η Γραμματεία του Δικαστηρίου διαιρείται σε δέκα (10) τμή¬ 
ματα ήτοι: Τμήμα καθαρογραφής, (οργανικές θέσεις υπαλλήλων 
5), τμήμα προσδιορισμού και ενδίκων μέσων, (οργανικές θέσεις 
υπαλλήλων 5) και τα τμήματα Α', Β', Γ', Δ', Ε', Στ’, Ζ' και Η' τα 
οποία αντιστοιχούν στα τμήματα συνεδριάσεων του Δικαστηρίου, 
(οργανικές θέσεις υπαλλήλων 5 στο καθένα) και σε δύο (2) γρα¬ 
φεία, ήτοι το γραφείο νομολογίας. και έρευνας (άρθρο 20 ν. 
1756/1988), στο οποίο θα υπηρετεί ένας υπάλληλος καί το γρα¬ 
φείο δικαστικών επιμελητών (οργανικές θέσεις δικαστικών επιμε¬ 
λητών 4). Το γραφείο νομολογίας και έρευνας διευθύνεται από δι¬ 
καστή. Το γραφείο των δικαστών επιμελητών θα υπάγεται απ’ 
ευθείας στο Γραμματέα (άρθρο 9 παρ. 9 ν. 1586/1986 σε συν¬ 
δυασμό με το άρθρο 10 παρ. 8 του ν. 1756/1988). 

3. Αρμοδιότητα τμημάτων - γραφείων της Γραμματείας. 

α. Ο Γραμματέας του Δικαστηρίου διευθύνει τις υπηρεσίες της 
γραμματείας του και δίνει τις αναγκαίες οδηγίες στο προσωπικό 
της. Συντάσσει τις εκθέσεις εμφανίσεως ή αναχωρήσεως των δι¬ 
καστών και υπαλλήλων του Δικαστηρίου. Συντάσσει τις εκθέσεις 
υπηρεσιακής ικανότητας των υπαλλήλων της γραμματείας για 
όσους έχει αρμοδιότητα και τηρεί τους.ατομικούς φακέλλους των 
δικαστών και υπαλλήλων. Τηρεί το βιβλίο κανονικών, αναρρωτι- 
κών, κ.λπ., αδειών, των υπαλλήλων, τηρεί το εμπιστευτικό πρω¬ 
τόκολλο του Δικαστηρίου, διεκπεραιώνει την (αλληλογραφία, τη¬ 
ρεί τα πρωτότυπα των αποφάσεων των ολομελειών του Δικαστη¬ 
ρίου και το βιβλίο πράξεων του προέδρου του συμβουλίου, του 
τριμελούς συμβουλίου και της ολομέλειας του Δικαστηρίου, δια¬ 
χειρίζεται την πάγια επιχορήγηση γραφικής ύλης και καθαριότη¬ 
τας, τηρεί το βιβλίο προσέλευσης και αποχώρησης των υπαλλή¬ 
λων, καθώς και τα βιβλία ορκωμοσίας, υλικού και βιβλιοθήκης 
(άρθρο 34 Π.Δ. 402/1983). Προβαίνει στις απαραίτητες ενέρ¬ 
γειες για τη διάθεση των πιστώσεων για την προμήθεια γραφικής 
ύλης, ειδών καθαριότητας, την συντήρηση των γραφομηχανών. 

την εκτύπωση όλων των εντύπων που χρησιμοποιεί το Δικαστή¬ 
ριο, κ.λπ., μεριμνά για τη βιβλιοθέτηση τόμων αποφάσεων, πρα¬ 
κτικών, βιβλίων, συγγραμάτων κ.λπ. και για την παραλαβή, κα¬ 
ταγραφή και παρακολούθηση της χρήσεως των επίπλων και λοι¬ 
πού εξοπλισμού του Δικαστηρίου. Ο Γραμματέας ασκεί και όσα 
άλλα καθήκοντα προβλέπονται ειδικώς από διατάξεις νόμων, 
διαταγμάτων, αποφάσεων κ.λπ. 

β. Το τμήμα καθαρογραφής έχει ως αντικείμενο την καθαρο- 
γραφή των αποφάσεων, των εκθέσεων, των κανονισμών, απο¬ 
σπασμάτων και πιστοποιητικών. Επίσης το τμήμα αυτό υποχρε- 
ούται στην ταχεία καθαρογραφή των εγγράφων που διαβιβάζο¬ 
νται σ’ αυτό από το Γραμματέα. Ο Προϊστάμενος του τμήματος 
αυτού παρακολουθεί την επίδοση και απόφαση των δακτυλογρά- 
φων και τηρεί για το σκοπό αυτό ειδικό βιβλίο στο οποίο καταχω- 
ρούνται οι παραδιδόμενες για καθαρογραφή αποφάσεις, η χρονο¬ 
λογία παράδοσής τους, η χρονολογία που έγινε η καθαρογραφή 
και η επιστροφή τους στο αρμόδιο τμήμα, τα ονοματεπώνυμα της 
δακτυλογράφου, τα στοιχεία των αποφάσεων (αριθμός και έτος), 
ο αριθμός των σελίδων και το σύνολο των αποφάσεων που καθα- 
ρογράφηκαν. 

γ. Το τμήμα προσδιορισμού και ενδίκων μέσων παραλαμβάνει 
τις υποθέσεις που διαβιβάζονται από τις Οικονομικές Εφορίες, 
Τελωνεία, Δήμους, Κοινότητες, κ.λπ., καθώς και τις κατατιθέμε¬ 
νες στη γραμματεία προσφυγές, αγωγές, παρεμβάσεις, δικό¬ 
γραφα προσθέτων λόγων, αιτήσεις αναστολής εκτελέσεως απο¬ 
φάσεων (άρθρο 159 ΚΦΔ) και διοικητικών πράξεων (άρθρο 31 
Π.Δ. 341/1978) ή είσπραξης ποσού φόρου που έχει βεβαιωθεί 
(άρθρο 2 ν. 820/1978), ανακοπές, κατά της διοικητικής εκτελέ¬ 
σεως (άρθρο 73 ΚΕΔΕ, κ.λπ.), αιτήσεις άρθρου 3 ν. 820/1978, 
εφέσεις κατά αποφάσεων μονομελούς και τριμελούς συνθέσεως, 
τις αιτήσεις διορθώσεις αποφάσεων, τις ανακοπές ερημοδικίας 
(άρθρο 162 ΚΦΔ), τις αιτήσεις αναθεωρήσεως (άρθρο 180 
ΚΦΔ), τις κατατιθέμενες στο Δικαστήριο αιτήσεις αναιρέσεως, 
κ.λπ. Καταχωρίζει στα οικεία βιβλία τις παραπάνω προσφυγές, 
αγωγές, αιτήσεις, κ.λπ. σύμφωνα με τις διατάξεις του άρθρου 82 
παρ. 2 του ΚΦΔ, του άρθρου 28 του Π.Δ. 341/1978 και των 
άρθρων 1,2,6 έως 14 του Π.Δ. 402/1983. Το ίδιο τμήμα επι¬ 
μελείται για την προσαγωγή των φακέλλων των υποθέσεων στον 
Πρόεδρο του Συμβουλίου του Δικαστηρίου ή στο μέλος του Συμ¬ 
βουλίου που ορίσθηκε από αυτόν για τον προσδιορισμό των δικα¬ 
σίμων, την διαβίβασή τους στη συνέχεια στα αρμόδια τμήματα 
του Δικαστηρίου, τη δημοσίευση των εκδιδόμενων αποφάσεων 
και πρακτικών κατάργησης δίκης (άρθρο 13 Π.Δ. 402/1983) 
και τη διαβίβαση τους μετά από αυτό στα ίδια τμήματα, την πα¬ 
ρακολούθηση της πορείας των υποθέσεων για τις οποίες εκδόθη- 
καν προδικαστικές ή αναβλητικές αποφάσεις, τη συσχέτιση συνα¬ 
φών εκκρεμών για προσδιορισμό υποθέσεων, για την ενότητα της 
δικαστικής κρίσεως, την πληροφόρηση των διαδίκων για την πο¬ 
ρεία των υποθέσεων των, τη χορήγηση αντιγράφων από έγγραφα 
δικογραφιών που εκκρεμούν στο τμήμα αυτό, κ.λπ. Μεριμνά για 
τη σύνταξη και την υποβολή δια του γραμματέα του Δικαστηρίου 
των στατιστικών πινάκων, τη σύνταξη των μισθολογικών κατα¬ 
στάσεων και άλλων κατά νόμο απαιτούμενων δικαιολογητικών, 
την ενέργεια με βάση αυτά πληρωμών μισθών, οδοιπορικών, 
αποζημιώσεων, κ.λπ. στους δικαστικούς λειτουργούς και υπαλ¬ 
λήλους του Δικαστηρίου, την τήρηση του μισθολογίου (μητρώου), 
την έκδοση των σχετικών πιστοποιητικών και βεβαιώσεων, κ.λπ. 

δ. Στα τμήματα Α', Β', Γ', Δ', Ε’, Στ’, Ζ' και Η' ανήκει κάθε 
εργασία που ανάγεται στη συζήτηση των υποθέσεων του αντίστοι¬ 


χου τμήματος τριμελούς και μονομελούς συνθέσεως κατά την κα¬ 
θοριζόμενη από τον Πρόεδρο του Συμβουλίου του Δικαστηρίου 
σειρά. Ειδικότερα, στην αρμοδιότητα του καθένα από τα τμήματα 
αυτά ανήκει η καταχώρηση των διαβιβαζόμενων σ’ αυτό υποθέ¬ 
σεων στο οικείο πινάκιο, η σύνταξη και η επιμέλεια για την ανάρ¬ 
τηση των εκθεμάτων, η σύνταξη των κλήσεων των διαδίκων και 
των δημοσιευόμενων αποφάσεων, η συμπλήρωση και παράδοση 
των σχετικών εντολών στους δικαστικούς επιμελητές και η τοπο¬ 
θέτηση των αποδεικτικών κλήσεων και αποφάσεων στους οι¬ 
κείους φακέλλους, η πληροφόρηση των διαδίκων για την πορεία 
των υποθέσεων τους, η διεκπεραίωση των μη οριστικών αποφά¬ 
σεων (προδικαστικών, αναβλητικών, κ.λπ.), προκειμένου να πα¬ 
ραδοθούν στη συνέχεια για νέο προσδιορισμό, η σύνταξη, υπο¬ 
γραφή και δημοσίευση των πρακτικών συζητήσεως, η διεκπεραί¬ 
ωση των εφέσεων κατ’ αποφάσεων τριμελούς και μονομελούς, 
των αναιρέσεων και όλων των άλλων ενδίκων μέσων που αφο¬ 
ρούν υποθέσεις κάθε τμήματος. Επίσης στα αντικείμενα του κα¬ 
θένα από τα παραπάνω τμήματα περιλαμβάνεται η διόρθωση 
(παραβολή) και υπογραφή των αποφάσεων και των αντιγράφων 
τους, η επιστροφή των φακέλλων μετά την κοινοποίηση των απο¬ 
φάσεων στις αρμόδιες οικονομικές, δημοτικές, κ.λπ. αρχές και 
τους ασφαλιστικούς οργανισμούς, η φύλαξη του αρχείου του τμή¬ 
ματος, η συμμετοχή στη σύνθεση του δικαστηρίου, η τήρηση και 
ενημέρωση των προβλεπόμενων βιβλίων (κλήσεων εισηγητών, 
επιδιδόμενων αποφάσεων κ.λπ. βλ. άρθρ. 4,5 και 6 περ. γ' Π.Δ. 
402/83), η έκδοση αντιγράφων από το αρχείο του τμήματος και 
από το γενικό αρχείο και κάθε άλλη συναφής εργασία, εκτός από 
εκείνες που ανατίθενται στα τμήματα ενδίκων μέσων και καθαρο- 
γραφής. 

ε. Στο γραφείο νομολογίας και έρευνας ανήκει, ιδίως, η συγκέ¬ 
ντρωση, ταξινόμιση, ευρετηρίαση και γενικότερα η αξιοποίηση, 
κατά τον προσφορότερο τρόπο, νομολογιακού υλικού και η σύν¬ 
δεσή του για την παροχή πληροφοριών με ηλεκτρονικό υπολογι¬ 
στή, η οργάνωση της βιβλιοθήκης του δικαστηρίου, η ενημέρωση 
των διαφόρων περιοδικών εκδόσεων (τοποθέτηση κινητών φύλ¬ 
λων στα κλασέρ κ.λπ.), η παραλαβή του Φ.Ε.Κ., η παραλαβή, 
κα¬ 
ταγραφή και φύλαξη των βιβλίων και συγγραμμάτων της βιβλιο¬ 
θήκης του Δικαστηρίου και η παρακολούθηση της χρήσεως αυ¬ 
τών, η φύλαξη και ο χειρισμός του φωτοτυπικού μηχανήματος 
και του πολυγράφου του δικαστηρίου, η τήρηση του κοινού πρω¬ 
τοκόλλου, η ταξινόμιση και τήρηση του γενικού αρχείου του δικα¬ 
στηρίου και κάθε άλλη συναφής εργασία που θα ανατίθεται από το 
γραμματέα ή τον Πρόεδρο του Τριμ. Συμβουλίου του Δικαστη¬ 
ρίου. 

στ. Οι δικαστικοί επιμελητές ενεργούν τις επιδόσεις των εγ¬ 
γράφων (κλήσεων, αποφάσεων, γνωστοποιήσεων, κ.λπ.), εκτε- 
λούν τις διαταγές του Προέδρου του Τριμελούς Συμβουλίου και 
Δικαστηρίου σχετικά με την τήρηση της τάξεως στο κατάστημα 
του Δικαστηρίου, τη φύλαξή του, την επίβλεψη της καθαριότητας 
των γραφείων και τη μεταφορά των εγγράφων και φακέλλων δι¬ 
κογραφιών, κ.λπ. καθώς και τις διαταγές των προέδρων των 
τμημάτων και των δικαστών που δικάζουν σε μονομελή σύνθεση 
σχετικά με την τήρηση της τάξεως στο ακροατήριο και τις άλλες 
βοηθητικές υπηρεσίες του δικαστηρίου που τους αναθέτει ο γραμ¬ 
ματέας ή ο πρόεδρος του Συμβουλίου του Δικαστηρίου. 

Άρθρο 2. 

Οι ημέρες που συνεδριάζουν τα παραπάνω τμήματα του Δικαστη¬ 
ρίου (Α', Β', Γ', Δ’, Ε', Στ', Ζ' και Η') με τριμελή και μονομελή 
σύνθεση, στην κύρια έδρα του, είναι όλες οι ημέρες της εβδομά- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7235 


δας, εκτός από τις ημέρες του Σαββάτου και Κυριακής και τις άλ¬ 
λες κατά νόμο εξαιρέσιμες (άρθρο 1 παρ. 1 και 11 Π.Ν.Π. της 
29.12.1980 που κυρώθηκε με το ν. 1157/1981, φ. Α' 126), 
και στις μεταβατικές έδρες του (Κατερίνης, Κιλκίς, Πολυγύρου) 
είναι η ημέρα της εβδομάδας Δευτέρα. Η συνεδρίαση του δικα¬ 
στηρίου μπορεί να διακοπεί και για ημέρα που είναι αργία (άρθρ. 
18 παρ. 6 ν. 1756/1988). Για τις υποθέσεις του ΚΕΔΕ (ν.δ. 
356/1974) που εκδικάζονται κατά τη διαδικασία των ασφαλι¬ 
στικών μέτρων και για τις υποθέσεις που ο δικαστής του μονομε¬ 
λούς ή ο πρόεδρος του τριμελούς, αρμόδιου για την εκδίκασή 
τους, δικαστηρίου, κρίνει ότι υπάρχει κίνδυνος από την αναβολή, 
ισχύουν οι διατάξεις του Κωδ. Πολ. Δικονομίας (άρθρο 686 παρ. 
3) και των άρθρων 18παρ. 6και 113 παρ. 2 ν. 1756/1988. 

Άρθρο 3. 

Οι ώρες ενάρξεως των συνεδριάσεων όλων των τμημάτων του 
δι¬ 
καστηρίου με τριμελή και μονομελή σύνθεση είναι: Στην κύρια 
έδρα η 9:30’ και στις μεταβατικές έδρες η 10:00. 

Άρθρο 4. 

Ο χρόνος έως τον οποίο θα προσδιορίζονται υποθέσεις πριν από 
τις διακοπές των Χριστουγέννων και Πάσχα και τις θερινές δια¬ 
κοπές, είναι η 23η Δεκεμβρίου, το Σάββατο του Λαζάρου και η 
20 Ιουνίου αντίστοιχα, με την επιφύλαξη όσων ορίζονται στο άρ¬ 
θρο 2 εδαφ. 2 και 3. Για την περίοδο των θερινών διακοπών ισχύ¬ 
ουν όσα ορίζονται στο άρθρο 32 του ν. 1756/1988. 

Άρθρο 5. 

Διαδικασία σύγκλησης της Ολομέλειας. 

Όλα τα μέλη της Ολομέλειας του Δικαστηρίου και οι δικαστι¬ 
κοί πάρεδροι καλούνται να παραστούν στις συνεδριάσεις της Ολο¬ 
μέλειας επτά (7) ημέρες τουλάχιστον πριν από αυτήν. Η πρό¬ 
σκληση γίνεται με έγγραφο, στο οποίο αναφέρονται τα θέματα 
της ημερήσιας διάταξης, καθώς και ο τόπος, η ημέρα και η ώρα 
της συνεδρίασης. Η πρόσκληση μπορεί να γίνει και με τηλεφώ¬ 
νημα ή τηλεγράφημα, στις περιπτώσεις δε αυτές αποδεικνύεται 


απο σχετική σημείωση σε ειδικό βιβλίο της γρμματείας, που θα 
φέρει τη χρονολογία και την υπογραφή του γραμματέα του Δικα¬ 
στηρίου ή του νόμιμου αναπληρωτή του. 

Κρίθηκε και αποφασίσθηκε στη Θεσ/νίκη στις 16 Μαΐου 
1990. 

Πρόεδρος Η Γραμματέας 

ΔΗΜΗΤΡΙΟΣ ΑΘΑΝΑΣΙΟΥ ΒΑΣΙΛΙΚΗ ΓΙΑΝΝΗ 

Τα μέλη 

ΣΠΥΡΙΔΩΝ ΜΕΛΑΣ ΔΗΜΗΤΡΑ ΑΛΕΒΙΖΟΠΟΥΛΟΥ 
ΠΑΝΑΓ. ΚΩΝΣΤΑΝΤΟΠΟΥΛΟΣ ΘΕΩΝΗ ΛΕΙΒΑΔΙΤΗ 
ΓΕΩΡΓΙΑ ΚΟΥΤΟΒΑ ΙΩΑΝΝΗΣ ΣΥΜΕΩΝΙΔΗΣ 

ΙΩΑΝΝΗΣ ΠΑΠΑΣΤΕΦΑΝΟΥ ΔΗΜΗΤΡΑ ΓΑΛΑΝΗ 

ΙΩΑΝΝΗΣ ΦΗΤΟΠΟΥΛΟΣ ΘΕΜΙΔΑ ΚΙΑΓΙΑ 

ΕΥΡΥΔΙΚΗ ΜΟΥΡΑΤΙΔΟΥ ΦΩΤΕΙΝΗ ΧΡΗΣΤΙΔΟΥ 
ΑΘΑΝΑΣΙΑ ΣΑΚΚΑ ΜΑΡΘΑ ΠΑΥΛΙΔΟΥ 

ΙΟΡΔΑΝΗΣ ΦΩΤΙΑΔΗΣ ΑΝΝΑ-ΜΑΡΙΑ ΒΕΝΕΤΙΑΔΟΥ 
ΙΩΑΝΝΗΣ ΣΠΕΡΕΛΑΚΗΣ ΒΑΣΙΛΕΙΟΣ ΚΑΦΤΕΡΑΝΗΣ 
ΙΩΑΝΝΗΣ ΛΑΜΠΡΟΠΟΥΛΟΣ ΧΡΙΣΤΙΝΑ ΙΩΣΗΦΙΔΟΥ 
ΚΩΝΣΤΑΝΤΙΝΟΣ ΠΑΠΠΑΣ ΒΑΣΙΛΙΚΗ ΔΑΓΓΑ 

ΑΝΑΣΤΑΣΙΑ ΜΑΜΑΛΟΥΔΗ ΚΩΝΣΤΑΝΤΙΝΑ ΣΟΥΡΜΠΗ 
ΑΜΑΛΙΑ ΣΠΥΡΙΔΩΝΙΔΟΥ ΙΩΑΝΝΑ ΠΑΠΑΣΤΕΡΓΙΟΥ 

ΕΥΑΓΓΕΛΟΣ ΛΟΥΠΕΤΗΣ ΔΗΜΗΤΡΑ ΚΟΣΚΕΡΙΔΟΥ 

ΠΕΤΡΟΣ ΑΣΗΜΑΚΗΣ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Αυγούστου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. * 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμη.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















